Intertat Latincha: 04/14/11
Cömädel äüväl aenıñ 10 nçı köne
Tatarstannıñ xalık yazuçısı, G.Tukay isemendäge Däülät premiyase laureatı Xisam Kamalovka 85 yaş (1926)
Şagıyr, Tatarstannıñ atkazangan sängat eşleklese, G.Tukay isemendäge Däülät premiyase laureatı Räşit Äxmätcanovnıñ tuuına 70 el (1941 – 1995)
Bez mäñgegä, bez mäñgegä monda
Ex, bu cirne küpme taptadı
Bezneñ yöräk bäyrämnäreneñ
Kıñgıraular takkan atları! –
diep, därt häm yalkın tulı şigri yullar yazgan ide tatar xalkınıñ ataklı şagıyre Räşit Äxmätcan monnan küp ellar elek. Menä xäzer ul üze bezneñ arada yuk, ämma ber ük vakıtta neçkä lirik ta häm yalkınlı publisist-tribun da bulgan ütä zur talantka iya bu şagıyrneñ mäydannarda yarsıp-yarsıp şigırlär ukuı haman da küz aldında tora, anıñ dulkınlandırgıç xiskä iya tavışı haman kolaklarda yañgırıy.
Räşit Äxmätcanov Baulı töbägeneñ Tatar Kandızı avılında tua. Armiyadän kaytkaç, Kazan däülät universitetınıñ tatar tele häm ädäbiyatı bülegen tämamlap, Tatarstan Mädäniyat ministrlıgında, törle gazeta redaksiyalärendä eşli. Gomereneñ soñgı ellarında şagıyr “Kazan utları” jurnalı redaksiyasendä xezmät itte, 90 nçı ellarda respublikada bargan milli-azatlık xäräkätendä iñ aktiv katnaşuçılarnıñ berse buldı.
Möselmannar küp, möfti urını ber...
QARAWLAR SANI: 0
naçar Bik yaxşı
Küpme genä tırışsak ta ber keşedän artıknı saylap bulmıy. Şuña kürä akıl belän, tärtiple itep bügenge cıelışnı ütkärik - alıp baruçı baş kazıy Cälil xäzrät Fazlıev Tatarstan möselmannarınıñ V çirattan tış korıltay eşen änä şundıy süzlär belän başlap cibärde. Älege süzlär cıen ruxın bilgeläde dä. Här mäsälä açık tavış birü yulı belän şunda uk xäl itelep bardı, Kamal teatrı zalın tutırıp utırgan din ähelläre üzläre ük Tatarstan möselmannarı berdämlegen kürsätte.
Iñ başta korıltaynıñ kön tärtibe açıklandı. Öç mäsälägä tuktalu xäl itelde: diniya näzaräteneñ yaña citäkçelegen, kontrol - reviziya komissiyasen saylau, Ustavka üzgäreşlär kertü häm imamnarnıñ täkdimnären tıñlau.
Berençe häm kötelgän töp vakıyga Diniya näzaräte räisen saylau buldı. Belgänebezçä, kandidatlar öçäü ide. Alarnıñ härkaysına süz birelde. Törle çagıştırular, misallar belän söyläsälär dä, bügenge köndä dini väzgıyatne kamilläşterü yunäleşlären ber tösleräk kürälär bulıp çıktı. Tatar xalkı dini mirasın barlau, dini belem birüne tärtipkä kertü häm berdäm bulıp dini eşçänlekne canlandıru turındagı fikerläre urtak. Şulay da tel töplärendä beraz aermalıklar sizelde kebek. Alga Taba
Tatarstanda dini üseş bügenge kararlarga bäyle
Tatarstan Respublikası Prezidentı Röstäm Miñnexanov Tatarstan möselmannarınıñ bişençe çirattan tış korıltaenda katnaştı. Ul din ähellären, kunaklarnı sälamläp: «Bez dinnär häm millätlär arasındagı nıklı elemtälär belän gorurlanabız. Bu - Tatarstandagı tınıçlıknıñ bilgese. Xäzrätlärebez möselmanarnı berläşterä, tatulıknı nıgıta. Kiläçäktä dä xalık küñelenä berdämlek, tatulık orlıkları señderersez dip ışanam. Möselmannarnıñ berençe korıltae uzgannan soñ berdäm dini näzarät oeştı. Xalkıbıznıñ mirasına nigezlänep küp kenä igelekle eşlär başkarıldı. Bu eşçänlek ata-babalarıbızdan kilgän Äbü - Xänifä mäsxäbenä nigezlänä. Bu yulda bez berdäm», - dide. Korıltaynıñ möselmannar öçen möhimlegen assızıkladı. Tatarstanda dinneñ alga taba üseşe bügenge kararlarga bäyle buluı xakında äytte. Ukurga
Tatarstanda — yana möfti
QARAWLAR SANI: 21
Çärşämbe, 13 aprel könne Tatarstannıñ yaña möftieneñ iseme bilgele buldı. Tatarstan möselmannarınıñ V çirattantış korıltaenda respublika möftie bulıp Ildus xäzrät Fäizov saylandı. Saylau açık tavış birü räveşendä ütte. Fäizovka üz tavışların korıltayda katnaşuçılarnıñ 504se birde. Tulısınça ukırga